ΓΡΑΠΤΗ ΕΡΩΤΗΣΗ E-2787/02

υποβολή: Ulla Sandbk (EDD) προς την Επιτροπή

(3 Οκτωβρίου 2002)

Θέμα: Ζάχαρη

1. Πώς σκοπεύει η Επιτροπή να θέσει προς συζήτηση θέματα όπως οι κανόνες καταγωγής, τα μέτρα προστασίας και τις δεσμεύσεις προσφοράς όσον αφορά την παραγωγή και τις δυνατότητες εξαγωγών των λιγότερο ανεπτυγμένων χωρών στις προσεχείς συμφωνίες οικονομικής σύμπραξης·

2. Μπορεί η Επιτροπή να παράσχει πληροφορίες σχετικά με τα περιθώρια κέρδους της ευρωπαϊκής ζαχαροποιίας, ανά χώρα· Η ενημέρωση αυτή θα πρέπει να περιλαμβάνει αξιολόγηση αυτών των περιθωρίων κέρδους σε σχέση με άλλους τομείς της γεωργικής βιομηχανίας.

3. Στα πλαίσια της ενδιάμεσης αξιολόγησης της Κοινής Γεωργικής Πολιτικής, μπορεί η Επιτροπή να προβεί σε ταξινόμηση των περιθωρίων κέρδους (με ή χωρίς επιδοτήσεις) των σπουδαιότερων καλλιεργειών (σιτάρι, κριθάρι, αραβόσιτος, ρύζι, ζάχαρη κλπ.)·

4. Μπορεί η Επιτροπή να παράσχει ένα κατάλογο των νέων προϊόντων από τις λιγότερο ανεπτυγμένες χώρες που εισάγονται στην ΕΕ μετά την εφαρμογή της πρωτοβουλίας Όλα εκτός από Όπλα που επωφελούνται από την κατάργηση των φόρων εισαγωγής·

Απάντηση του κ. Lamy εξ ονόματος της Επιτροπής

(12 Νοεμβρίου 2002)

1. Οι συμφωνίες Οικονομικής Σύμπραξης (ΕΡΑ) θα προσφέρουν ένα σταθερό και προβλέψιμο πλαίσιο κανόνων καταγωγής, βασισμένο στους κανόνες καταγωγής και στις μεθόδους διοικητικής συνεργασίας όπως ορίζονται στο Πρωτόκολλο αριθ. 1 του Παραρτήματος V της συμφωνίας της Κοτονού. Στο πλαίσιο των διαπραγματεύσεων της ΕΡΑ, η Επιτροπή θα αξιολογήσει κάθε ειδικό αίτημα για τροποποίηση των κανόνων καταγωγής που θαποβληθεί ειδικά από την ομάδα των χωρών της Αφρικής, της Καραϊβικής και του Ειρηνικού (ΑΚΕ), το οποίο θα αποσκοπεί στη βελτίωση, σε σχέση με τη σημερινή κατάσταση, της πρόσβασης στις αγορές για τις χώρες ΑΚΕ ή στον έλεγχο του συστήματος. Οι οδηγίες της Ένωσης για τη διαπραγμάτευση των ΕΡΑ προβλέπουν ότι οι διατάξεις σχετικά με τη διασφάλιση των διατάξεων της συμφωνίας της Κοτονού (Άρθρα 8-11 του Παραρτήματος V) εφαρμόζονται σύμφωνα με τις σχετικές διατάξεις του Παγκόσμιου Οργανισμού Εμπορίου.

Το ξεπέρασμα των δυσχερειών, εφοδιασμού αποτελεί καίριο στόχο των ΕΡΑ. Με την άρση των εμποδίων που παρεμβάλλονται στις εμπορικές συναλλαγές μεταξύ των χωρών ΑΚΕ και της Ένωσης, οι ΕΡΑ θα συμβάλουν στην προώθηση των μεταρρυθμίσεων εντός των χωρών ΑΚΕ αυξάνοντας την εξωστρέφεια και τη διαφάνεια και δημιουργώντας ένα περισσότερο προβλέψιμο πλαίσιο πολιτικής. Αυτό θα συμβάλει στην κινητοποίηση των οικονομικών παραγόντων και στην προσέλκυση επενδύσεων. Θα απαιτηθεί, ασφαλώς, και αναπτυξιακή στήριξη. Θα πρέπει, έτσι, να σημειωθεί ότι παρά το ανεξάρτητο νομικό τους καθεστώς, οι ΕΡΑ θα παραμείνουν ένα αναπόσπαστο μέρος της μεθόδου της Κοτονού. Για να εξασφαλιστεί η προσήκουσα εφαρμογή των αναγκαίων εμπορικών μέτρων και των μέτρων προσαρμογής, ο προγραμματισμός του 9ου Ευρωπαϊκού Ταμείου Ανάπτυξης (ΕΤΑ) που έχει σχεδόν ολοκληρωθεί, ενέταξε το εμπόριο σε προγράμματα αναπτυξιακής συνεργασίας που θα εφαρμοστούν ιδίως σε περιφερειακό επίπεδο. Συνολικά, τα προγράμματα που θα χρηματοδοτηθούν από το 9ο ΕΤΑ στον τομέα της περιφερειακής ολοκλήρωσης των χωρών ΑΚΕ και της οικοδόμησης ικανοτήτων στον τομέα του εμπορίου, ανέρχονται σε περίπου 485 εκατ. ευρώ. Οι ενδιάμεσες και οι τελικές αξιολογήσεις που προβλέπονται από τη συμφωνία της Κοτονού θα δώσουν ιδιαίτερη έμφαση στην κάλυψη της προετοιμασίας των ενεργειών που σχετίζονται με τις ΕΡΑ.

Η Επιτροπή συμφώνησε επίσης με μεμονωμένες χώρες και περιφέρειες ΑΚΕ για μια σειρά προγραμμάτων σχετικά με την μεσοπρόθεσμη και μακροπρόθεσμη αντιμετώπιση των αναγκών εμπορικής ικανότητας. Αναπτύσσει, ακόμη δραστηριότητα για την προώθηση των εξαγωγών σε ορισμένο αριθμό χωρών ΑΚΕ.

Εξάλλου,πάρχουν και οριζόντια προγράμματα, στα οποία έχουν πρόσβαση όλες οι χώρες ΑΚΕ και τα οποία αποσκοπούν στην ενίσχυση των εξαγωγών τους. Δύο κύρια παραδείγματα αφορούν τους τομείς των οπωροκηπευτικών και της αλιείας και αποσκοπούν να βοηθήσουν τις χώρες ΑΚΕ να ευθυγραμμιστούν με τις απαιτήσεις που αφορούν ταγειονομικά και τα φυτοϋγειονομικά πρότυπα που πρέπει να τηρούνται κατά την εξαγωγή των σχετικών προϊόντων.

2. Η λεπτομερής επισκόπηση των περιθωρίων κέρδους της Ευρωπαϊκής ζαχαροβιομηχανίας δεν είναι προς το παρόν διαθέσιμη. Εντούτοις, συντάσσεται ήδη μια εξωτερική μελέτη στο πλαίσιο της μεταρρύθμισης της κοινής οργάνωσης αγοράς ζάχαρης που αναμένεται ότι θα καλύψει το σχετικό θέμα.

3. Μια λεπτομερής ανάλυση των περιθωρίων κέρδους (τόσο με όσο και χωρίς επιδότηση) των κυριοτέρων καλλιεργειών που καλύπτει η κοινή γεωργική πολιτική δενπάρχει προς το παρόν και το σχετικό θέμα ήδη ερευνάται στο πλαίσιο της ανάλυσης των γενικότερων επιπτώσεων της ανακοίνωσης σχετικά με τη μεσοπρόθεσμη ανασκόπηση.

4. Ο κανονισμός (ΕΚ) αριθ. 416/2001(1) καθορίζει έναν πίνακα των προϊόντων, των οποίων η διακίνηση ελευθερώνεται βάσει της πρωτοβουλίας όλα εκτός από όπλα (ΕΒΑ). Τα στοιχεία για το 2001 όσον αφορά τις προτιμησιακές εισαγωγές βάσει της ΕΒΑ έχουν δημοσιοποιηθεί μόνον μετά τον Σεπτέμβριο του 2002 και, δεδομένου ότι απαιτούνται τουλάχιστον δύο έτη για την αντικειμενική αξιολόγηση της πρωτοβουλίας ΕΒΑ, είναι πολύ νωρίς για να διατυπωθεί οποιαδήποτε σχετική κρίση.

(1) Κανονισμός (ΕΚ) αριθ. 416/2001 του Συμβουλίου, της 28ης Φεβρουαρίου 2001, για την τροποποίηση του κανονισμού (ΕΚ) αριθ. 2820/98 του Συμβουλίου για την εφαρμογή πολυετούς συστήματος γενικευμένων δασμολογικών προτιμήσεων για την περίοδο από την 1η Ιουλίου 1999 έως τις 31 Δεκεμβρίου 2001, προκειμένου να επεκταθεί η δασμολογική απαλλαγή χωρίς κανένα ποσοτικό περιορισμό στα προϊόντα καταγωγής των λιγότερο ανεπτυγμένων χωρών, ΕΕ L 60 της 1.3.2001.